En mand ville svømme tværs over Glenstrup sø i Mariager, men det endte altså ikke helt, som man havde regnet med. Nordjyllands Politi og Nordjyllands Beredskab måtte nemlig ud i en større redningsaktion, da mandens kammerat, som sejlede med i en følgebåd pludseligt mistede svømmeren ud af syne. Det oplyser vagtchef Karsten Højrup Kristensen. - Manden ville svømme fra den sydlige del og tværs over til den nordlige med en følgebåd. Da der kommer noget ind i motoren på følgebåden får kammeraten problemer og kan pludselig ikke se svømmeren, og derfor melder han det, forklarer vagtchefen. Det viste sig dog, at svømmeren var langt væk og uden for fare, og derfor kommer han selv ind på breden. - Der blev sendt en helikopter ud, som lokaliserede ham, og vi er i visuel kontakt med ham nu, mens vi forsøger at få kontakt til ham, fortæller Karsten Højrup Kristensen. Manden i båden er ved at blive reddet ind og derfor er politiet klokken 16.00 stadig tilstede ved søen. Der blev stillet med en indsatsleder, to patruljer og en helikopter.

Referat:
Manden var uden for fare.